Међутим, историчар А. Џ. П. Тејлор сматра да Бизмарк није имао неки план, већ је био опортуниста који је искористио повољну прилику која му се указала у корист Пруске. Тејлор сматра да је током Немачко-данског рата са Аустријом направио савез, јер је знао да ће њихове уједињене снаге лако победити Данску и заузети територију Шлезвиг-Холштајн. Рат који је вођен и савез који је основан је пре последица пруске тежње за ширење свог утицаја, него провокација рата са Аустријом. Многи историчари верују да је Бизмарк био експанзиониста, пре неголи немачки националиста који је тежио за уједињењем.